## Pravilnik o obrascima državnih matica, registru, izvacima i potvrdama koji se izdaju na temelju državnih matica

### NN 202/2003 (27.12.2003.), Pravilnik o obrascima državnih matica, registru, izvacima i potvrdama koji se izdaju na temelju državnih matica

# MINISTARSTVO PRAVOSUĐA, UPRAVE I LOKALNE SAMOUPRAVE

3219

Na
temelju članka 53. Zakona o državnim maticama (»Na­rod­ne novine«, broj 96/93),
ministrica pravosuđa, uprave i lokalne samouprave donosi

## PRAVILNIK

### o obrascima drŽavnih matica, registru, izvacima i potvrdama koji se izdaju na temelju drŽavnih matica

Članak
1.

Državne
matice su knjige nejednake veličine i vode se jednoobrazno na cijelom području
Republike Hrvatske.

Državne
matice se vode u dva primjerka: prvi primjerak ili izvornik i drugi primjerak
ili parica koji je prijepis prvog primjerka.

Članak 2.

Prvi primjerak ili izvornik državne matice mora biti
uvezan u tvrde korice od trajnog materijala.

Stranice knjige, osim prve, označuju se rednim
brojevima. Listovi knjige moraju biti prošiveni vrpcom, a krajevi vrpce
zapečaćeni pečatnim voskom na prvoj unutarnjoj stranici.

Naslovna stranica državne matice sadrži: grb
Republike Hrvatske, naziv »Republika Hrvatska« i naziv državne matice (matica
rođenih, matica vjenčanih ili matica umrlih).

Prva unutarnja stranica sadrži: naziv »Republika
Hrvatska«, naziv državne matice (matica rođenih, matica vjenčanih ili matica
umrlih), naziv ureda državne uprave, naziv matičnog ureda, naziv matičnog
područja, nazive mjesta za koje se vodi državna matica, datum prvog i
posljednjeg upisa s oznakom njihovih rednih brojeva, potpis matičara koji je
izvršio prvi upis i potpis matičara koji je knjigu zaključio. Ispod toga
matičar, koji je izvršio obrojčavanje stranica, utvrđuje koliko obrojčanih stranica
sadrži državna matica i taj broj potvrđuje svojim potpisom i pečatom.

Članak 3.

Drugi primjerak državne matice ili parica vodi se na
neuvezanim arcima koji su istovjetni obrascu propisanom za prvi primjerak ili
izvornik.

Drugi primjerak državne matice može se voditi i
automat­skom obradom podataka po prethodnom odobrenju Ministarstva pravosuđa,
uprave i lokalne samouprave. Ako se drugi primjerak državne matice vodi
automatskom obradom podataka, sadržaj rubrika i podataka mora biti istovjetan
izvorniku državne matice koji se vodi ručno.

Članak 4.

Matica rođenih vodi se na Obrascu broj 1, matica
vjenčanih na Obrascu broj 2 i matica umrlih na Obrascu broj 3.

Veličina obrasca je 29,7 x 42 cm.

Članak 5.

Uz svaku državnu maticu vodi se posebni abecedni
registar temeljnih upisa na Obrascu broj 4.

U registar se upisuju temeljni upisi prema početnom
slovu prezimena.

Veličina obrasca je 21 x 29,7 cm.

Članak 6.

O činjenicama upisanim u državne matice izdaju se
izvaci iz državnih matica koji sadrže sve podatke upisane u državne matice do
vremena izdavanja izvatka, osim onih koje je posebnim propisima zabranjeno
iskazivati.

Izvadak iz matice rođenih izdaje se na Obrascu broj
5, izvadak iz matice vjenčanih izdaje se na Obrascu broj 6 i Obrascu broj 12 i
izvadak iz matice umrlih izdaje se na Obrascu broj 7.

Obrazac broj 5 je svijetloplave boje, Obrazac broj 6
i Obrazac broj 12 su svijetloružičaste boje, a Obrazac broj 7 je svijetlosive
boje.

U sredini obrasca otisnut je grb Republike Hrvatske u
svijetlijoj nijansi boje obrasca.

Veličina obrasca je 21 x 29,7 cm.

Članak 7.

Na temelju državnih matica izdaju se potvrde o
činjenicama upisanim u državne matice o osobnom stanju građana s iskazanim
posljednjim važećim promjenama podataka o tim činjenicama do vremena izdavanja
potvrde. Važeći promijenjeni podaci u odnosu na temeljni upis, iskazuju se na
potvrdi u rubrici »Primjedbe i naknadni upisi«.

Potvrda
o činjenici rođenja ima naziv »Rodni list«, a izdaje se na Obrascu broj 8,
Potvrda o činjenici sklapanja braka ima naziv »Vjenčani list«, a izdaje se na
Obrascu broj 9 i na Obrascu broj 13 i Potvrda o činjenici smrti ima naziv
»Smrtni list«, a izdaje se na Obrascu broj 10.

Obrasci
iz stavka 1. ovog članka bijele su boje, a u sredini obrasca otisnut je grb
Republike Hrvatske.

Na
Obrascu broj 8 otisak grba Republike Hrvatske je u svijetloplavoj boji, na
Obrascu broj 9 i Obrascu broj 13 u ružičastoj boji, a na Obrascu broj 10 u
svijetlosivoj boji.

Veličina
obrasca je 21 x 29,7 cm.

Članak
8.

Na
temelju matice rođenih izdaju se potvrde o osobnom stanju građana koje sadrže
posljednje važeće podatke upisane u maticu rođenih, bez bilješki i podataka o
izvršenim prethodnim promjenama i vremenu njihova nastanka.

Potvrda
o rođenju izdaje se na Obrascu broj 11, a Potvrda o slobodnom bračnom stanju na
Obrascu broj 11a.

Obrazac
broj 11 bijele je boje, a u sredini obrasca otisnut je grb Republike Hrvatske u
svijetloplavoj boji.

Obrazac
broj 11a bijele je boje, a u sredini obrasca otisnut je grb Republike Hrvatske
u svijetlozelenoj boji.

Veličina
obrazaca je 21 x 29,7 cm.

Članak
9.

U
službenoj prepisci i dostavljanju obavijesti o izvršenim upisima u državne
matice, a radi evidentiranja tih upisa u drugim državnim maticama na području
Republike Hrvatske, ne koriste se obrasci javnih isprava propisani ovim
pravilnikom.

Za
službene obavijesti o izvršenim upisima matičari mogu koristiti obrazac
odgovarajućeg sadržaja s oznakom »SLUŽ­BENO«.

Na tiskanim obrascima s oznakom »SLUŽBENO«, u među­sobnoj
razmjeni obavijesti o izvršenim upisima iskazuje se podatak o matičnom broju.

 Obrazac broj
12 i Obrazac broj 13 koriste diplomatsko-konzularna predstavništva Republike
Hrvatske.

Članak 10.

U obrascima propisanim ovim pravilnikom utvrđuje se
njihov sadržaj. Propisani obrasci od broja 1 do 13 tiskani su uz ovaj pravilnik
i čine njegov sastavni dio.

Članak 11.

Izvaci i potvrde propisani ovim pravilnikom, od broja
5 do 13 tiskaju se na papiru zaštićenom od krivotvorenja s hologramskom
zaštitom pod oznakom »DM RH«, otisnutom na prvoj stranici obrasca.

Članak 12.

Danom stupanja na snagu ovog pravilnika prestaje
važiti Pravilnik o obrascima državnih matica, registru, izvacima i potvrdama
koji se izdaju na temelju državnih matica (»Narodne novine«, broj 105/93,
34/94, 15/95, 53/99 i 145/02.)

Članak
13.

Ovaj
pravilnik stupa na snagu osmog dana nakon objave u »Na­rodnim novinama«,

Klasa:
223-01/03-01/82
Urbroj: 514-09-04/1-03-1
Zagreb, 5. prosinca 2003.

Ministrica
**Ingrid** **Anti****čevi****ć Marinovi****ć**, v. r.

if !supportEmptyParas endif

*Obrazac* *broj
1*

![]()

if !supportLineBreakNewLine
endif

*Obrazac* *broj 2*
![]()
if !supportLineBreakNewLine
endif

*Obrazac* *broj 3*
![]()
*Obrazac* *broj 4*

![]()
if !supportLineBreakNewLine
endif

*Obrazac* *broj 5*
![]()

![]()
if !supportLineBreakNewLine
endif

*Obrazac* *broj 6*
![]()

![]()
if !supportLineBreakNewLine
endif

*Obrazac* *broj 7*

![]()

![]()
if !supportLineBreakNewLine
endif

*Obrazac* *broj 8*

![]()
if !supportLineBreakNewLine
endif

*Obrazac* *broj
9*

![]()
if !supportLineBreakNewLine
endif

*Obrazac* *broj
10*

![]()
if !supportLineBreakNewLine
endif

*Obrazac* *broj
11*

![]()
if !supportLineBreakNewLine
endif

*Obrazac* *broj
11a*

![]()
if !supportLineBreakNewLine
endif

*Obrazac* *broj
12*

![]()

![]()
if !supportLineBreakNewLine
endif

*Obrazac* *broj
13*

![]()

Pravilnik, NN 202/2003-3219
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)